open-index/open-wikipedia-markdown huggingface dataset:
Harem World Tour

**Harem World Tour** הוא סיבוב ההופעות הרביעי של הזמרת-יוצרת האנגלייה שרה ברייטמן. סיבוב ההופעות החל ב-10 בינואר 2004, והסתיים ב-23 בדצמבר באותה השנה. סיבוב ההופעות נועד לקדם את האלבום, *[[Harem]]*.

סיבוב ההופעות הפך לאחד מסיבובי ההופעות המצליחים ביותר בשנת 2004, כאשר גרף למעלה מ-60 מיליון דולר.

## רשימת השירים
להלן רשימת השירים אשר בוצעו במהלך סיבוב ההופעות:
# "Kama Sutra"
# "Harem"
# "Beautiful"
# "It's a Beautiful Day"
# "Dust in the Wind"
# "Who Wants to Live Forever"
# "Anytime, Anywhere"
# "Nella Fantasia"
# "Stranger in Paradise"
# "La Luna"
# "Nessun dorma"
קטע מעבר
# "No One Like You"
# "Arabian Nights"
# "The War Is Over"
# "Free"
# "What a Wonderful World"
# "A Whiter Shade of Pale"
# מחרוזת פנטום האופרה:
## "Twisted Every Way"
## "Overture"
## "Little Lottie"
# "Wishing You Were Somehow Here Again"
# "Time to Say Goodbye"
# "The Journey Home"
# "A Question of Honour"

## תאריכי הופעות

## אלבום וידאו
ב-27 בספטמבר 2004, הוציאה ברייטמן את The Harem World Tour: Live from Las Vegas, שהוקלט ב-13 במרץ באותה השנה.

## הכנסות

## קישורים חיצוניים
* 

## הערות שוליים

קטגוריה:סיבובי הופעות מ-2004
קטגוריה:סיבובי הופעות של שרה ברייטמן
קטגוריה:סיבובי הופעות בארצות הברית
קטגוריה:סיבובי הופעות במקסיקו
קטגוריה:סיבובי הופעות בקנדה
צ'יג'ינדו אוג'ה

שמאל|ממוזער|אוג'ה (שני משמאל), אדם ג'מילי (שני מימין), דני טלבוט (ימין) ונתאנל מיצ'ל בלייק (שמאל) ב-2017, בתור נבחרת השליחים ב4X100
**צ'יג'ינדו "סיג'יי" אוג'ה** (באנגלית: **Chijindu "CJ" Ujah**; נולד ב-5 במרץ 1994) הוא אצן בריטי. היה חלק מהסגל שהביא לבריטניה מדליית זהב באליפות העולם ב-2017 במקצה השליחים (4X100).

## קריירה
אוג'ה החל להתחרות ב-2010 ואף ירד מ-7 השניות בתחרות בבירמינגהאם ב-60 מטרים. ב-2011 קבע אוג'ה תוצאה של 6.92 ב-60 מטרים, התוצאה הטובה ביותר שלו בתחום הזה עד כה. ב-100 מטר, התוצאה הטובה ביותר שלו בעונה הייתה 10.52, אך עם רוחות גבוהות מהמותר.

ב-2012 אוג'ה המשיך את מגמת השיפור כשקבע 6.80 בתחרויות בבריטניה ב-60 מטר. וב-100 מטר כבר התקדם לתוצאה של 10.26. הוא התחרה גם ב-200 מטרים והתוצאה הכי בכירה שלו הייתה 21.43. בנוסף לכך, היה חלק מנבחרת בריטניה באליפות העולם לג'וניור ב-4X100, ואף זכה עימה במקום הראשון.
ב-2013 המשיך אוג'ה להראות התקדם כשקבע 6.75 ב-60 מטרים. ב-2014 כבר קבע 6.61, וב-100 מטר קבע את שיאו האישי שלו עד היום, 9:96 בתחרות בהולנד. ב-2015 אוג'ה ירד מ-6.60 ב-60 מטרים כשקבע 6.57 ו-6.55 בתחרויות שונות בבריטניה. ב-2016, אוג'ה לא הצליח לעלות לגמר באולימפיאדת ריו לאחר שסיים במקום ה-4 עם תוצאה של 10.1 בחצי הגמר. באליפות אירופה באמסטרדם, זכה אוג'ה עם שאר חברי הנבחרת במדליית זהב ב-4X100. ב-2017, לא הצליח שוב להעפיל לגמר לאחר שסיים עם 10.12 בחצי הגמר. ב-4X100, היה חלק מהנבחרת שזכתה במדליית הזהב לעיני הקהל הביתי.

ב-2018, אוג'ה העפיל מהמקום ה-2 לגמר בו סיים במקום ה-4, עם תוצאה של 10.14. באליפות העולם בבירמינהאגם לאולמות, במקצה ה-60 מטרים, העפיל לגמר מהמקום הראשון, אך בגמר עצמו נפסל.

## שיאים אישיים
* ריצת 100 מטר: 9.96 שניות, 2014.
* ריצת 200 מטר: 20.39 שניות, 2017.
* ריצת 60 מטר: 6.53 שניות, 2015.

## קישורים חיצוניים

* אוג'ה באתר ההתאחדות העולמית

## הערות שוליים

קטגוריה:אצנים בריטים
קטגוריה:אתלטים באולימפיאדת ריו דה ז'ניירו (2016)
קטגוריה:אצנים באולימפיאדת טוקיו (2020)
קטגוריה:בריטים שנולדו ב-1994
קטגוריה:אתלטים שהורשעו באימרוץ
קטגוריה:ספורטאים שנשללה מהם מדליה אולימפית
קבר החייל האלמוני של מלחמת המהפכה

**קבר החייל האלמוני של מלחמת המהפכה** (באנגלית: **Tomb of the Unknown Revolutionary War Soldier**) הוא אנדרטה הניצבת בכיכר וושינגטון, פארק ציבורי בעיר פילדלפיה, במדינת פנסילבניה שבארצות הברית. היא הוקמה לכבוד החללים האמריקאים של מלחמת העצמאות של ארצות הברית. היא נחנכה בשנת 1957.

האנדרטה וכיכר וושינגטון הן חלק מפארק העצמאות ההיסטורי הלאומי בפילדלפיה. בכיכר נתגלו קברי אחים של חללי מלחמת העצמאות האמריקאית שמספר הנקברים בהם איננו ידוע, כמו גם זהותם (אמריקאים או בריטים). שרידיו של אחד מהם הוטמנו מתחת לאנדרטה. 

האנדרטה היא כותל אבן שלפניו ניצב פסל ארד של מצביא מלחמת העצמאות והנשיא הראשון של ארצות הברית ג'ורג' וושינגטון. לפני הפסל מוצבת ברחבה להבת אש תמיד המוקפת בגדר שרשרת. בראש כותל האנדרטה חרות המשפט הבא: **חירות היא אור שעבורו מתו גברים רבים בחשיכה**. משמאל לפסל נחרתה הקדשה לחללים האלמונים שנקברו בכיכר. מימינו נחרתה מובאה מתוך נאום הפרידה של וושינגטון שאותו נשא לקראת תום כהונתו כנשיא.

מתכנן האנדרטה היה ג'י. אדווין ברומבה (G. Edwin Brumbaugh). פסלו של וושינגטון הוא העתק של פסל מאת ז'אן-אנטואן הודון (Jean-Antoine Houdon).

## קישורים חיצוניים

* על האנדרטה, באתר USHistory
* 

קטגוריה:ארצות הברית: אנדרטאות
מהפכה האמריקאית
קטגוריה:פילדלפיה: מבנים
קטגוריה:פארק העצמאות ההיסטורי הלאומי
Me אני

**me אני** היא תוכנית טלוויזיה תיעודית ישראלית, שעוקבת אחר חיי כוכבי הילדים. לסדרה הופקו שתי עונות ששודרו בערוץ הילדים, כאשר הראשונה שודרה בשנת 2014 והשנייה בשנת 2015. לסדרה הופקו 14 פרקים ופרק ספיישל מיוחד בנושא בוליווד.

## עלילה
כל פרק מתמקד באישיות אחרת, הם מתבקשים לבחור מספר תמונות מחשבון האינסטגרם שלהם ובעקבותיהן מספרים למצלמה על אורח החיים שלהם ועונים על שאלות הנשאלות על ידי הבמאי.

## משתתפים
### עונה 1
*דנה פרידר
*דניאל מורשת
*אביב בן אור
*אליאנה תדהר
*טל מוסרי
*עודד פז
*שירן סנדל
*יהונתן בשן
*עדי הימלבלוי

### ספיישל [[בוליווד (תוכנית טלוויזיה ישראלית)|בוליווד]]
*מעיין רפאלי
*בת-אל מוסאי
*גלית גיאת
*נסים גרמה
*עידן יניב
*קארין כהן
*איציק כהן

### עונה 2
* רוני דלומי
* דניאל גד
* מור פולנוהר
* טום באום
* כוכבי הסדרה "אלישע"

## קישורים חיצוניים
* 

## הערות שוליים

קטגוריה:ערוץ הילדים
קטגוריה:תוכניות תעודה ישראליות
קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנת 2014
קטגוריה:ערוץ הילדים: תוכניות וסדרות
קטגוריה:BIGI: תוכניות וסדרות
גורוזאורוס

**גורוזאורוס** (ביפנית: **ゴロザウルス**, באנגלית: **Gorosaurus**) הוא קאייג'ו בדיוני מסוג אלוזאורוס המופיע בסדרת סרטי גודזילה ובסדרת סרטי קינג קונג. הגורוזאורוס אומנם מתואר כבעל ברית של גודזילה, אך גם מתואר כאויב רב-עוצמה לקונג עצמו. בהמשך גם היה לו תפקיד בולט בסרט **[[השמדת כל המפלצות]]**, שם עזר לגודזילה, אנגירוס, רודן, מות'רה, מאנדה, קומונגא ומינילה במלחמתם נגד הקילאקים ונגד קינג גידורה. הוא הופיע לראשונה במהלך 22 ביולי 1967, בסרט **[[קינג קונג בורח]]** לצד מכה-קונג, מבית היוצר של טוהו וסרטי יוניברסל.

## סרטים בהם הופיע
### [[קינג קונג בורח]]
בקינג קונג בורח, גורוזאורוס הוא אלוזאורוס ענק מהאי מונדו. הוא תוקף ומנסה לטרוף את הדמות הנשית הראשית, סוזן ווטסון. קינג קונג מגיע להציל אותה ונלחם בגורוזאורוס כששובר בסופו של דבר את לסתותיו של הגורוזאורוס.

### [[השמדת כל המפלצות]]
בהשמדת כל המפלצות, הגורוזאורוס עצמו מופיע באי המפלצות. בסרט, החוצנים משתלטים על הגורוזאורוס באמצעות שליטת מוח ומשחררים אותו בפריז כדי לזרוע הרס רב. הגורוזאורוס חוזר לעצמו וחוזר לאי המפלצות על-מנת להילחם לצד גודזילה, אנגירוס, רודן, מות'רה, מאנדה, קומונגא ומינילה נגד קינג גידורה והחוצנים.

### [[מתקפת כל המפלצות (סרט, 1969)|מתקפת כל המפלצות]]
במתקפת כל המפלצות, הגורוזאורוס מופיע בקצרה בחלומות של נער צעיר.

### [[גודזילה נגד גייגן]]
בגודזילה נגד גייגן, הגורוזאורוס נראה בקצרה מהלך להנאתו באי המפלצות.

## קישורים חיצוניים
https://www.tohokingdom.com/kaiju/gorosaurus.htm - הגורוזאורוס באתר הרשמי של טוהו

קטגוריה:גודזילה: דמויות
קטגוריה:קינג קונג: דמויות
קצין ומרגל (סרט)

**קצין ומרגל** (בצרפתית: **J'accuse**, "אני מאשים", על שם מאמרו של אמיל זולא "אני מאשים...!") הוא סרט קולנוע צרפתי בבימויו של רומן פולנסקי, על פי תסריט המבוסס על ספרו של רוברט האריס באותו השם. השם "קצין ומרגל", (תרגום שמם האנגלי של הספר והסרט), עלול להטעות, שכן דרייפוס היה קצין אך לא היה מרגל כפי שניסו להעליל עליו. התסריט לסרט נכתב במשותף על ידי האריס ופולנסקי, וזהו שיתוף הפעולה הקולנועי השני ביניהם מאז הסרט "סופר הצללים".

הקרנת הבכורה העולמית של הסרט נערכה ב-30 באוגוסט 2019 במסגרת פסטיבל הסרטים של ונציה ה-75 במספר, כשהסרט זכה בפרס אריה הכסף ..
## עלילה
הסרט מתחיל בהסרת דרגותיו של דרייפוס, כאשר ז'ורז' פיקאר עדיין לא קיבל את תפקידו החשוב, הוא מתלוצץ עם קצינים גבוהים אחרים, על חשבונו של דרייפוס היהודי, במהלך הסרת דרגותיו המבזה. הסרט מתמקד בפרשת דרייפוס מסוף המאה ה-19 הידועה לשמצה. הקצין הצרפתי ז'ורז' פיקאר מתמנה לראש מחלק המודיעין של הצבא, בשנת 1895, הוא מגלה שהשתמשו בראיות שיקריות ומפוברקות להרשעת אלפרד דרייפוס - אחד היהודים הבודדים במטה הכללי של הצבא הצרפתי - בהעברת סודות צבאיים ל. פיקאר מסכן את הקריירה שלו במחלוקת עם בכירים בצבא הצרפתי שניסו להסתיר את פברוק הראיות במשפט דרייפוס. פיקאר נאבק במשך עשור כדי לחשוף את האמת ולהביא לשחרורו של דרייפוס מהכלא באי השדים, משום שהורשע בטעות מכוונת ונוראה.

## שחקנים ודמויות
[ממוזער|קפטן [ז'ורז' פיקאר|פיקאר אותו גילם ז'אן דוז'רדן.]]
[ממוזער|[אלפרד דרייפוס|דרייפוס בשנת 1895, אותו גילם לואי גארל.]]
*ז'אן דוז'רדן - ז'ורז' פיקאר, קצין הצבא הצרפתי
*לואי גארל - אלפרד דרייפוס, קצין המטה הכללי שהופלל והורשע בריגול
* וינסנט גראס - ז'אן-בטיסט ביו , שר הצבא
* עמנואל סנייה - פולין מונייה
* מתייה אמלריק - אלפונס ברטיון
* אוליבייה גורמה
* ונסן פרז
*מישל וייקמוז
*דני פודלידה

## הפקה
בכתיבת ספרו רוברט האריס הושפע מהתעניינות חברו רומן פולנסקי בפרשה עצמה. תחילה האריס כתב תסריט לסיפור בשם **ד**, כשפולנסקי התכוון לביים סרט זה כבר ב-2012.

אף שהעלילה מתרחשת בפריז, תוכנן כי הצילומים יחלו בוורשה בשנת 2014, על מנת לחסוך בעלויות. עם זאת, ההפקה נדחתה לאחר שפולנסקי עזב את פולין בעקבות בקשת ההסגרה של ממשלת ארצות הברית. בינתיים אפשרה רפורמת המס בצרפת לפולנסקי לשקול ולצלם את הסרט על אדמת צרפת. תקציב הסרט עמד על 60 מיליון אירו.

ההפקה נדחתה בשנתיים נוספות ולבסוף יצאה לדרך בנובמבר 2018, כשהצילומים נערכו בפריז והושלמו באפריל 2019. הסרט הופק על ידי חברת Legende Films והופץ על ידי Gaumont Film Company .

## קישורים חיצוניים

* 
* 

## הערות שוליים

קטגוריה:סרטי 2019
קטגוריה:פרשת דרייפוס
קטגוריה:סרטי דרמה צרפתיים
קטגוריה:סרטי מתח צרפתיים
קטגוריה:סרטים צרפתיים המבוססים על סיפור אמיתי
קטגוריה:סרטים ביוגרפיים
קטגוריה:פסקולי סרטים
קטגוריה:סרטים מבוססי ספרים
קטגוריה:סרטי רומן פולנסקי
קטגוריה:כתבי רוברט האריס
קטגוריה:סרטים שעלילתם מתרחשת בצרפת
The Symphony World Tour

**The Symphony World Tour** הוא סיבוב ההופעות החמישי של הזמרת-יוצרת האנגלייה שרה ברייטמן. סיבוב ההופעות החל ב-16 בינואר 2008, והסתיים ב-5 באפריל 2009. סיבוב ההופעות נועד לקדם את האלבום, ''Symphony''.

סיבוב ההופעות זכה להצלחה חסרת תקדים, בעקבות כך שעלותו עמדה על כ-2 מיליון דולר. כמו כן, במהלך סיבוב ההופעות השתמשו בעשרות אלפי אביזרים שונים ותפאורות שונות, אשר שקלו למעלה מ-100 טונה, מה שעורר עניין בקרב כל מי שנכח בו.

## רשימת השירים
להלן רשימת השירים אשר בוצעו במהלך סיבוב ההופעות:
# "Sanvean" (קטע כלי)
# מחרוזת:
## "Gothica"
## "Fleurs du Mal"
# "Let It Rain"
# "Symphony"
# "Forbidden Colours" (הפסקה)
# "What a Wonderful World"
# "Dust in the Wind"
# "Nella Fantasia"
# "Hijo de la Luna"
# "La Luna"
# "Sarahbande" (הפסקה)
# "Anytime, Anywhere"
# "Canto della Terra" (ביחד עם מריו פרנגוליס בארצות הברית; ביחד עם אלסנדרו סאפינה בשאר העולם)
# "Attesa"
# "You Take My Breath Away"
# "The Phantom of the Opera" (ביחד עם מריו פרנגוליס בארצות הברית; ביחד עם אלסנדרו סאפינה בשאר העולם)
# "Sarai Qui" (ביחד עם אלסנדרו סאפינה)
# "I've Been This Way Before"
# "Red Riding Hood Rap"
# "First of May"
# "I Believe in Father Christmas"
# "Pasión" (ביחד עם פרננדו לימה)
# "Ave Maria" (ביחד עם פרננדו לימה בכמה הופעות) 
# "Time to Say Goodbye"
# "Deliver Me"
# "Running"
# "You and Me"
**הערות**
* "Sarai Qui" בוצע רק כאשר אלסנדרו סאפינה נכח באותה ההופעה.
* "You and Me" בוצע כהדרן שלישי בהופעות שהתקיימו ב-1 באפריל 2009 בהונג קונג וב-4 באפריל 2009 בטאיוואן.

## תאריכי הופעות

## קישורים חיצוניים
* 

## הערות שוליים

קטגוריה:סיבובי הופעות מ-2008
קטגוריה:סיבובי הופעות מ-2009
קטגוריה:סיבובי הופעות של שרה ברייטמן
קטגוריה:סיבובי הופעות בארצות הברית
קטגוריה:סיבובי הופעות במקסיקו
קטגוריה:סיבובי הופעות בקנדה
קורדאה

**קורדאה אמרי דנסטון** (באנגלית: **Cordae Amari Dunston**; נולד ב-26 באוגוסט 1997), הידוע בשם הבמה **קורדאה** (לשעבר **YBN Cordae**), הוא ראפר אמריקאי.

## קריירה
דנסטון גדל בראלי שבקרוליינה הצפונית. הוא החל לשיר בגיל צעיר תחת שם הבמה **אנטנדר**. הוא הוציא שלושה מיקסטייפים תחת שם זה; "Anxiety", "I'm So Anxious", ו-"I'm So Anonymous". לאחר מכן צבר דנסטון פופולריות על ידי שחרור רמיקסים לשירים פופולריים, כמו "My Name Is" של אמינם, ו-"Old N*ggas" (תגובה לשיר "1985" של ג'יי קול). וידאו קליפים לשני הרמיקסים הועלו לערוץ היוטיוב של WorldStarHipHop . ב-26 ביולי 2019 יצא לאור אלבום הבכורה שלו, *[[The Lost Boy]]* .

דנסטון נולד בראלי שבקרוליינה הצפונית, אך לאחר זמן מה עבר להתגורר בסוויטלנד שבמרילנד. בילדותו התעניין במוזיקה כיוון שאביו תמיד היה מנגן היפ הופ קלאסי סביבו, אמנים כמו ראקים, נאז, ביג אל וטאליב קוולי. דנסטון החל להתעניין יותר בקריירה של ראפ כשהוא התבגר, אך התמקד תחילה בחינוך שלו, אף על פי שכתיבת שירים לעיתים קרובות הסיחה את דעתו מלימודיו. כנער הוציא שלושה מיקסטייפים בשם "אנטנדרה". ב-2015 הוא סיים את לימודיו בתיכון והחליט ללכת לקולג' באוניברסיטת טוזון , ב-2018 נשר מהאוניברסיטה. זמן קצר לאחר מכן עבר ללוס אנג'לס.

## דיסקוגרפיה
### אלבומי אולפן

### מיקסטייפים

### סינגלים
#### כאמן ראשי

#### כאמן אורח

### שירים אחרים במצעדים

### הופעות אורח

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:אמריקאים שנולדו ב-1997
השחקן המצטיין בגמר ליגת העל בכדורסל

[ממוזער|[ברייסי רייט, השחקן המצטיין בגמר ליגת העל לשנת 2015]]
**השחקן המצטיין בגמר ליגת העל בכדורסל** (ידוע גם כ-MVP של גמר ליגת העל בכדורסל) הוא פרס שנתי מטעם מנהלת ליגת העל בכדורסל המחולק מאז עונת  לשחקן הטוב ביותר במשחק או סדרת הגמר.

הזוכה בפרס נבחר על ידי ועדה מיוחדת של מנהלת ליגת העל ובעונות מסוימות בשיתוף הקהל.

## הזוכים בפרס

## הערות שוליים

קטגוריה:ישראל: כדורסל
קטגוריה:פרסי ליגת העל בכדורסל
*
יחסי גרמניה – ערב הסעודית

**יחסי גרמניה–ערב הסעודית** מתייחסים לקשרים הדו-צדדיים של גרמניה וערב הסעודית. בין שתי המדינות קיימים קשרים ידידותיים, לעומת זאת, כמה ארגונים לא ממשלתיים גרמנים מבקרים את הפגיעה השיטתית בזכויות האדם בסעודיה.

## היסטוריה
בשנת 1929 נחתם הסכם ידידות בין רפובליקת ויימאר לבין ממלכת נג'ד וחג'אז בראשות המלך אבן סעוד. בשנת 1938 מונה ד"ר גרופה לשגריר גרמניה בבגדאד, ובנוסף הוא מונה לשגריר לא תושב של גרמניה בסעודיה. לאחר הקמת גרמניה המערבית לאחר מלחמת העולם השנייה, החליטו שתי המדינות לכונן את היחסים מחדש, ואכן בשנת 1954 שוחזרו היחסים בין המדינות. בשנת 1964 נותקו היחסים בין המדינות, בעקבות הכרת גרמניה המערבית במדינת ישראל, אולם בשנת 1973 היחסים כוננו מחדש.

בין המדינות מתקיים דיאלוג פוליטי ברמה גבוהה, וכן נערכו ביקורים רשמיים הדדיים רבים במהלך השנים. בנוסף, קיימים קשרים מסחריים בין המדינות, ובשנת 2017 הסתכם היצוא הסעודי לגרמניה בשווי 1.461 מיליארד ריאל סעודי, ואילו היבוא הסעודי מגרמניה הסתכם ב-29.497 מיליארד ריאל סעודי.

כמו כן, בין המדינות מתקיים שיתוף פעולה בנושא המאבק הבין לאומי בטרור ובפשע המאורגן, וכן שיתוף פעולה ביטחוני בתחומים רבים, אולם קיימת ביקורת גרמנית בשל קיומו של עונש מוות בסעודיה, ובשל הפגיעה המתמשכת בנושא זכויות האדם בממלכה.

## נציגויות דיפלומטיות
גרמניה מחזיקה בסעודיה שגרירות בריאד וקונסוליה כללית בג'דה. מאידך, סעודיה מחזיקה בגרמניה שגרירות בברלין וקונסוליה כללית בפרנקפורט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מדף דאסקי

**מדף דאסקי** (באנגלית: **Dusky Ledge**) הוא מדף סלע חשוף, המהווה את החלק הצפוני של רכס דאסקי, ברכס בריטניה שבאנטארקטיקה. 

גובהו של מדף הסלע - 1,100 מטרים מעל פני הים. 

## היסטוריה
### מקור השם
שמו של מדף הסלע ניתן לו על ידי הוועדה המייעצת לשמות אנטארקטיים, והוא נקרא על שמו של רכס דאסקי שהוא מהווה חלק ממנו.

## קישורים חיצוניים
* מדף דאסקי באתר הסקר הגאולוגי של ארצות הברית
* מדף דאסקי באתר הגאזט האנטארקטי המשווה SCAR של ממשלת אוסטרליה

## הערות שוליים

דאסקי
מיניליין

**מיניליין בע"מ** היא חברה פרטית ישראלית שנוסדה בשנת 1982 ועוסקת בייבוא ושיווק מוצרי חשמל.

## היסטוריה
מיניליין הוקמה בשנת 1982 על ידי יצחק פורת. בשנות ה-90 מניות החברה הונפקו בבורסה לניירות ערך בתל אביב. באוקטובר 2011 חזרה החברה להיות חברה פרטית.

ב-1998 רכשה מיניליין את חברת סמליין שעסקה בייבוא מוצרי חשמל ואלקטרוניקה תוצרת סמסונג הדרום קוריאנית. ביולי 2009 מכרה מיניליין את פעילות ייבוא מכשירי הסלולר LG לחברת ברימאג תמורת כ-12 מיליון שקל.
בספטמבר 2019 רכשה את פעילות מותג מיזוג האוויר פוג'יטסו תמורת כ-25 מיליון שקל.

נכון לשנת 2019 מנכ"ל החברה הוא אבי אשר, ומשרדיה הראשיים ממוקמים בפתח תקווה.

## תחומי פעילות
* מחזיקה במלוא מניות חברת א.ל.מ רשת חשמל ואלקטרוניקה המפעילה את רשת חנויות מוצרי החשמל "א.ל.מ" ו"ביג בוקס" (שסניפיה הוסבו לא.ל.מ).
* משנת 1998 מחזיקה במלוא מניות חברת "סמ-ליין" העוסקת בייבוא מוצרי חשמל תוצרת סמסונג הדרום קוריאנית.
* מפעילה את אתר הסחר האלקטרוני P1000.
* משווקת מוצרי חשמל כגון: תנורי בישול ואפיה, כיריים, מיקרוגל, קולטי אדים, מקררים, מקפיאים, מדיחים, מכונות כביסה ומייבשים, מזגנים, שואבי אבק, טלוויזיות, ציוד צילום והקלטה.
* עד שנת 2009 ייבאה מכשירי סלולר תוצרת LG הדרום קוריאנית.
* משווקת את המותגים king ו-frigidaire בישראל.
* מייבאת מוצרי חשמל תוצרת AEG הגרמנית ואלקטרולוקס השוודית.

## בעלי עניין
במאי 2011 מייסד החברה יצחק פורת מכר 83% ממניות החברה תמורת 216 מיליון שקל לאלייד החזקות, ניופאן וחברת מאגר של אבי אשר - בחלקים שווים.

עד אוקטובר 2011 בעלי המניות העיקריים בחברה היו: אלייד החזקות (31.14%), ניופאן (20.76), מאגר ציוד למשרד אחזקות והשקעות (31.14%), סאני אלקטרוניקה (5.44%).

נכון לשנת 2019 - 50% ממניות החברה מוחזקות על ידי חברת אלייד החזקות, ו-50% ממניות החברה הנותרות מוחזקות על ידי מנכ"ל החברה אבי אשר.

בשנת 2022 הייתה שופרסל במגעים לרכישת 60% ממניות מיניליין בסך של 560 מיליון שקלים, ובכך הייתה הופכת לבעלת השליטה בחברה. לאחר פרישתו של יו"ר הידרקטוריון, נסוגה שופרסל מעסקה זו, ובכך לא הושלמה.

## הערות שוליים

קטגוריה:קבוצת אלייד
קטגוריה:ישראל: מסחר
קטגוריה:חברות יבוא ישראליות
קטגוריה:ישראל: חברות פרטיות
קטגוריה:חברות שנסחרו בבורסה לניירות ערך בתל אביב
קטגוריה:ישראל: חברות שהוקמו ב-1982
טונס אנד איי

**טוני ווטסון** (באנגלית: **Toni Watson**) הידועה בשם הבמה **טונס אנד איי** (**Tones and I**), היא זמרת-יוצרת ומפיקה מוזיקלית אוסטרלית. טונס אנד איי התפרסמה בזכות סינגל הבכורה שלה "Johnny Run Away", אשר זכה להצלחה, לאחר מכן הוציאה את הסינגל השני שלה "Dance Monkey", שזכה להצלחה והעפיל למקום הראשון במדינות רבות, וביניהן מצעד הסינגלים הבריטי, אוסטרליה, נורווגיה, שוודיה וגם במצעד ההשמעות הישראלי של מדיה פורסט. כעבור מספר חודשים הוציאה את הסינגל השלישי שלה "Never Seen the Rain". כל הסינגלים נכללו בתוך המיני-אלבום הראשון שלה The Kids Are Coming, שיצא ב-30 באוגוסט 2019.

## ביוגרפיה
ווטסון נולדה בחצי האי מורנינגטון שבאוסטרליה. היא גדלה ולמדה לנגן על קלידים ותופים בבית הספר התיכון. תחילה הופיעה גם בלילות מקומיים בחצי האי מורנינגטון זה היה בשילוב עם הופעות בפסטיבלים והופיעה בשמה המלא טוני ווטסון.

בשנת 2018 קיבלה ווטסון רישיון כניסה לרחוב בורק, במרכז העיר מלבורן. במקביל, היא יצאה לטיול בביירון ביי שם החלה להופיע ברחוב, שם והפכה במהרה להצלחה וזכתה לפופולריות. הצלחתה הובילה להתפטרותה מעבודתה כקמעונאית ולהשתקע בביירון בי.

## קריירה
ב-1 במרץ 2019, ווטסון הוציאה את סינגל הבכורה שלה, "Johnny Run Away", תחת שם הבמה שלה טונס אנד איי. ב-10 במאי, הוציאה את הסינגל השני "Dance Monkey", אשר הגיע למקום הראשון במצעד המוזיקה האוסטרלי ובמצעד הסינגלים הבריטי וכן במדינות רבות.

בשנת 2019, טונס אנד איי הופיעה לראשונה בפסטיבל המוזיקה הגדול של "אננס", כמו כן גם פתיחה של Splendor ב-Grass 2019, שם היא שברה את השיא של הקהל הגדול ביותר של מערך פתיחה ב-Splendor. ב-16 ביולי, הוציאה את הסינגל השלישי שלה "Never Seen the Rain", שנכלל במיני-אלבום הראשון שלה The Kids Are Coming, שיצא ב-30 באוגוסט.

ב-12 במרץ 2020, הוציאה את הסינגל "Bad Child", אשר מכיל רצועה נוספת הנקראת "Can't Be Happy All the Time". ב-29 במאי, הוציאה את הסינגל "Ur So F**king Cool".

ב-21 ביולי 2023 הוציאה את הסינגל "BRING IT ON" יחד עם ביאה ודיארה סילה. ב-4 באוגוסט 2023 הוציאה את הסינגל "The Greatest".

ב-2 באוגוסט 2024 הוציאה את האלבום השני שלה, *[[Beautifully Ordinary]]*. האלבום הגיע למקום הראשון במצעד האלבומים האוסטרלי.

טונס אנד איי תופיע באוקטובר 2025 במסגרת סדרת משחקי טרום עונה היסטוריים של ה־NBA במלבורן.

## דיסקוגרפיה
### אלבומי אולפן
* 2021: *[[Welcome to the Madhouse]]*
* 2024: *[[Beautifully Ordinary]]*

### מיני אלבומים
* 2019: *[[The Kids Are Coming]]*

## פרסים ומועמדויות

## קישורים חיצוניים

* 

## הערות שוליים

קטגוריה:אמנים הידועים בשם במה
קטגוריה:זמרות אוסטרליות
קטגוריה:זמרות-יוצרות אוסטרליות
קטגוריה:זמרות פופ אוסטרליות
קטגוריה:אמני מוזיקה אלקטרונית
קטגוריה:מפיקות מוזיקליות
קטגוריה:מפיקים מוזיקליים אוסטרלים
קטגוריה:אוסטרליות שנולדו ב-1993
The Kids Are Coming

**The Kids Are Coming** (בעברית: **הילדים באים**) הוא המיני-אלבום הראשון של הזמרת האוסטרלית טונס אנד איי. האלבום יצא לאור ב-30 באוגוסט 2019, על ידי חברות התקליטים Bad Batch רקורדס וסוני מיוזיק.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2019
קטגוריה:מיני-אלבומים באנגלית
קטגוריה:אלבומי זהב באוסטרליה
אוסטין פרינסס

**אוסטין פרינסס** (באנגלית: **Austin Princess**) הן סדרות מכוניות סלון ומכוניות שרד מסוג לימוזינה מתוצרת יצרנית הרכב הבריטית **Austin Motor Company**  (שם רשמי: **The Austin Motor Company Limited**) בשיתוף יצרנית גופי רכבי הנוסעים **Vanden Plas**  אשר יוצרה בין השנים 1947–1968.

משנת 1952 חברת האם הייתה **[[British Motor Corporation]]**.

## דגמים

### "Austin A120-135 Princess"
* "Austin A120-135 Princess I" - יוצרה בין השנים 1947–1950.
* "Austin A120-135 Princess II" - יוצרה בין השנים 1950–1953.
* "Austin A120-135 Princess III" - יוצרה בין השנים 1953–1956.
* "Austin Princess IV" - יוצרה בין השנים 1956–1957.
* "Austin Princess IV" - יוצרה בין השנים 1957–1959.
* "Vanden Plas Princess 4-litre Limousine" - יוצרה בין השנים 1952–1968.

### תצורות

* 4 דלתות - סלון.
* 4 דלתות - לימוזינה.

## "אוסטין פרינסס"
* 4 דלתות.
* מנוע קדמי.
* מנוע בנזין.
* סוג הנעה: הנעה אחורית.
* תאוצה בין 0–100 קמ"ש היא 17.4-18.6 שניות.
* תאוצה בין 0–100 קמ"ש היא 20.1 שניות (דגם: "אוסטין פרינצס לימוזין", שנת 1954).

## תמונות

קובץ:Classic Moto Show 2015 120.jpg | דגם "אוסטין פרינסס II"
קובץ:Austin A135 Princess MkII DS3 rear.jpg | דגם "אוסטין פרינסס II"
קובץ:Austin A135 Princess III (16043824246).jpg | דגם "אוסטין פרינסס III"
קובץ:Austin Princess IV Vanden Plas c.1956-59 (16519873415).jpg | דגם "אוסטין פרינסס IV"
קובץ:Austin Princess IV Vanden Plas c.1956-59 (16518144061).jpg  | דגם "אוסטין פרינסס IV"
קובץ:Vanden Plas Princess (17794650055).jpg | דגם "אוסטין פרינסס IV"
קובץ:Vanden Plas Princess Limousine (ca 1965).jpg | דגם "אוסטין פרינסס Vanden Plas לימוזין" שנת 1965



קובץ:Voiture d'apparat Princess de la présidence de Malte.jpg | "אוסטין פרינסס" - מכונית השרד של נשיא מלטה
קובץ:Sandringham Princess, Sandringham Museum - Norfolk. (6143755343).jpg |"אוסטין פרינסס", שנת 1969 מאחוזת בית סאנדרינגהאם, האחוזה נמצאת בבעלות בית המלוכה הבריטי
קובץ:Stoffelijk overschot van prinses Wilhelmina overgebracht, de lijkwagen verlaat d, Bestanddeelnr 914-5734.jpg  |"אוסטין פרינסס" סטיישן בהלוויתה של וילהלמינה, מלכת הולנד

## ראו גם
* אוסטין שירליין

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות שרד
קטגוריה:דגמי מכוניות שהושקו ב-1947
קטגוריה:מכוניות בריטיות
פרינצס
קטגוריה:רכבי BMC
בית הקברות היהודי החדש בלודז'

**בית הקברות היהודי החדש בלודז**' (במקורות ישנים מכונה גם בית הקברות במרישין) הוא אחד מבתי הקברות היהודים הגדולים בעולם. הוא שוכן ברחוב ברצקה בשכונת בלוטי בעיר ומשתרע על שטח של כ-440 דונם. בית הקברות כולל בין 180,000 ל-230,000 קברים מסומנים כמו גם קברים של קורבנות גטו לודז' והשואה.

## היסטוריה
בית הקברות הוקם ברחובות ברקה וזמיינה בצפון מזרח העיר ובעקבות הקמתו בשנת 1892 היה זה בית הקברות היהודי הגדול ביותר באירופה. ההחלטה על הצורך בבית קברות חדש עבור העיר התקבלה כאשר תושבי השכונות הסמוכות סירבו לאפשר הרחבת בית הקברות הישן ברחוב ווסולה, שהכיל למעלה מ -3,000 קברים. תעשיין ואיש עסקים בעל השפעה, ישראל פוזננסקי, תרם את 10.5 דונם הראשונים לקראת הקמת בית הקברות. התפרצות מגפת כולרה בשנת 1892 אילצה את שלטונות הצאריים של פולין הקונגרסאית לאשר את הבנייה. לפיכך, האנשים הראשונים שנקברו במקום בחורף 1892 היו כ-700 נפגעי כולרה. בשנת 1893 נקברו בבית העלמין החדש 1,139 גברים ונשים.

בית הטהרה מומן על ידי מינה דוברז'ינסקה קונסצטאט בשנת 1896 והושלם בשנת 1898. בשנת 1900 רכש אלברט קוקייה דונמים נוספים של שטח והרחיב מאוד את בית הקברות. במהלך תקופה זו נבנו כמה בתים לעובדי בית קברות ובית כנסת מעץ. מלחמת העולם הראשונה הביאה הרס קשה, ומצבות רבות נפגעו קשה. השיפוץ של בית הקברות נתמך כלכלית על ידי התעשיינים היהודיים בעיר. עד שנת 1925 הוחלפה גדר העץ המקורית סביב גבולות בית הקברות על ידי קיר לבנים אדום שעדיין עומד עד היום. כל המצבות בבית הקברות פונות מזרחה ובמאה ה -19 רובן נצבעו בצבעים שונים.

בתקופת השואה וקיומו של גטו לודז', שבית הקברות נכלל בתחומו, נקברו בחלקו הדרומי באזור שמכונה "שדה הגטו" 43,527 מתושבי הגטו שמתו ונרצחו בשנים 1940–1944, קבר אחים של חברי ארגון "פרומניצ'י" וחיילי משמר העם שנורו בשנים 1939–1945. לפעמים נקברו 170 איש ביום, בנוסף ל"שדה גטו" נקברו גם ברבעים אחרים או בין סמטאות. במקום נקברו גם 613 גופות של צוענים ממחנה הצוענים שפעלו בגטו. זכר נוסף לשנים הטרגיות של השואה הם הבורות ליד החומה: הם נחפרו בינואר 1945 לקברים של כמה מאות העובדים היהודים האחרונים שנותרו בעיר לאחר חיסול הגטו. עם זאת, ההוצאה להורג סוכלה על ידי השחרור המהיר של העיר על ידי הכוחות המזוינים של ברית המועצות.

## מבנה
הגישה המעגלית ניתנת על ידי השער מהצד הדרומי בציר של רחוב אברם קוקייר, המהווה הרחבה של רחוב Chryzantem. גישה להולכי רגל אפשרית ממזרח דרך שער בחומה המשתרעת לאורך רחוב זמייננה. מבנה היסוד מבוסס על סידור שני צירים במאונך. הראשון מוביל מהשער הראשי לכיכר מול בית הלוויות. לצדו היו בעבר מבנים הקשורים לתפקוד בית הקברות. מתחם זה כלל בית כנסת, בית מגורים לשירות בית הקברות, מגדל מים, ומקווה.

## קישורים חיצוניים

קטגוריה:לודז': מבנים
קטגוריה:יהדות לודז'
לודז'
Daughter of Darkness

**Daughter of Darkness** (בעברית: **בת האופל**) הוא סינגל של טום ג'ונס שיצא בשנת 1970 מתוך האלבום "I Who Have Nothing". הסינגל היה להיט בבריטניה והגיע למקום החמישי במצעדי הפזמונים. בארצות הברית ובקנדה לא הגיע השיר לעשרת המקומות הראשונים, אלא למקום ה-13 וה-11 בהתאמה. ביוני 1970 הגיע השיר למקום הראשון במצעד השירים העכשוויים למבוגרים של בילבורד, והיה אחד משלושה להיטים של טום ג'ונס שהגיעו למקום הראשון.

## קישורים חיצוניים

* מילות השיר באתר MetroLyrics

## הערות שוליים

קטגוריה:שירי טום ג'ונס
סורת ט.ה.

**סורת ט.ה** (בערבית: **سورة طه**) היא הסורה ה-20 בקוראן, והיא מכילה 135 פסוקים.

שם הסורה נגזר מהפסוק הראשון, אשר מורכב משתי אותיות בלבד.

## תוכן
הפסוק הראשון מורכב משתי האותיות מהשפה הערבית, האות "טה" (ط) והאות "הא" (ه). פרשני הקוראן נחלקו בנוגע למשמעות של צירוף האותיות הללו, מפני שעל פני השטח נראה שאין הן מרכיבות מילה כלשהי. בתפסיר אל-ג'לאליין נאמר שרק אללה יודע מה מהות ומשמעות האותיות הללו. לעומת זאת, פרשנות אחרת היא שהאותיות "ט.ה" הן פנייה אל מוחמד, או כינוי שלו. גם הצחאבי עבד אללה אבן אל-עבאס גרס כי מדובר בשם בו הקוראן פונה למוחמד. האימאם ג'עפר א-צאדק האמין גם הוא כי מדובר באחד משמותיו של מוחמד

פסוקים 1–8 הם מעין מבוא לסורה.

פסוקים 9–98 מספרים את סיפורו של משה.

פסוקים 99–113 מדברים על יום הדין.

פסוקים 114–123 מגוללים את סיפורו של אדם.

פסוקים 123–127 מזכירים שוב את יום הדין.

פסוקים 128–132 מכילים הוראות פרקטיות למאמינים.

פסוקים 133–135 הם הפסוקים החותמים ונועלים את הסורה.

## במסורת האסלאמית
על פי אחת המסורות האסלאמיות, אדם אשר מתמיד בקריאת סורת ט.ה, יזכה לאהבתו של אללה.

## קישורים חיצוניים

## הערות שוליים

קטגוריה:סורות
אות'לו האנטר

**טגבה אות'לו האנטר** (באנגלית: **Tegba Othello Hunter**; נולד ב-28 במאי 1986) הוא כדורסלן עבר אמריקאי-ליברי, בגובה 2.03 מטר, שיחק בעמדות הפאוור פורוורד והסנטר, בקבוצת באיירן מינכן.

## ביוגרפיה
האנטר נולד בוינסטון סיילם, קרוליינה הצפונית. למד בתיכון ע"ש ריצ'רד ריינהולדס, בווינסטון סיילם.

אחרי שסיים את התיכון הצטרף האנטר להילסברו קומיוניטי קולג' בטמפה למשך שנתיים. בשנת 2006 הצטרף יחד עם גרג אודן לאוניברסיטת המדינה של אוהיו, שם שיחק שנתיים ובמהלכן השיג את אחוזי הקליעה לסלי שדה השביעי בהיסטוריה של האוניברסיטה לעונה. הקבוצה הגיעה לגמר ה-NCAA אך הפסידה את התואר. בשנת 2008 האנטר העמיד את עצמו לבחירה בדראפט ה-NBA אך לא נבחר.

האנטר שיחק בליגת הקיץ של ה-NBA במדי אטלנטה הוקס. באוגוסט 2008 הוא חתם במדי אטלנטה. לאחר שבמהלך שתי עונות כמעט ולא שותף והושאל לגרנד ראפידס דרייב, בינואר 2010 הוא שוחרר מהקבוצה.

בשנת 2012, אחרי ששיחק 3 חודשים באזובמאש מאריופול מהסופרליגה האוקראינית בכדורסל, הוא חתם בליגת העל הספרדית בוואיאדוליד . באוגוסט 2013 חתם האנטר במונטפסקי סיינה מליגת העל האיטלקית.

ביולי 2014 הצטרף האנטר לאולימפיאקוס מליגת העל היוונית תחת המאמן יאניס ספרופולוס. בעונתו הראשונה בקבוצה, עונת 2014/2015, זכתה הקבוצה באליפות הליגה היוונית והעפילה לפיינל פור היורוליג והפסידה בגמר לריאל מדריד. גם בעונה הבאה היה שותף האנטר לזכייתה של הקבוצה באליפות יוון.

באוגוסט 2016 חתם האנטר לשתי עונות בריאל מדריד. ביולי 2017 חתם האנטר לשתי עונות בצסק"א מוסקבה. בשנת 2019 היה שותף האנטר לזכייתה של צסק"א באליפות היורוליג.

ביולי 2019 חתם האנטר במכבי תל אביב לעונה אחת עם אופציה לעונה נוספת. באפריל 2020 האריך את חוזהו במכבי לעונה אחת עם אופציה לעונה נוספת.

ביוני 2021, עזב האנטר את מכבי תל אביב, וב-21 ביולי 2021 חתם בקבוצת הכדורסל של באיירן מינכן.

## תארים
;מונטפסקי סיינה
* הסופרקאפ האיטלקי (1): 2013

;אולימפיאקוס
* ליגת העל היוונית (2): 2015, 2016

;ריאל מדריד
* גביע המלך הספרדי (1): 2017

;צסק"א מוסקבה
* ליגת ה-VTB (1): 2018
* יורוליג (1): 2019

; מכבי תל אביב
* ליגת העל (2): , 
* גביע המדינה (1): 2020/2021
* גביע הליגה (ווינר סל) (1): 2020

## הישגים
### קבוצתיים
;מונטפסקי סיינה
*מקום שני בליגת העל האיטלקית (2014).
;אולימפיאקוס
* מקום שני ביורוליג (2015).

## קישורים חיצוניים

* פרופיל באתר מנהלת ליגת העל בכדורסל
* 

## הערות שוליים

קטגוריה:אמריקאים ילידי קרוליינה הצפונית
קטגוריה:וינסטון סיילם: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלני אטלנטה הוקס
קטגוריה:כדורסלני מנס סאנה סיינה
קטגוריה:כדורסלני אזובמאש מריופול
קטגוריה:כדורסלני אולימפיאקוס
קטגוריה:כדורסלני ריאל מדריד
קטגוריה:כדורסלני צסק"א מוסקבה
קטגוריה:כדורסלני מכבי תל אביב
קטגוריה:כדורסלני אוניברסיטת המדינה של אוהיו
קטגוריה:אמריקאים שנולדו ב-1986
גדעון ריכטר

ממוזער|300px|לוח הזיכרון על ביתו, משם נלקח בכוח ונרצח בשואה|טקסט=
**גדעון ריכטר** (בהונגרית: **Richter Gedeon**) (אצ'ד, הונגריה, 23 בספטמבר 1872 – בודפשט, 30 בדצמבר 1944) היה רוקח יהודי-הונגרי, תעשיין, מייסד תעשיית התרופות המודרנית בהונגריה שנרצח בשואה.

## קורות חיים
הוא נולד ב־23 בספטמבר 1872 באֶצֶ'ד, כפר קטן של 3000 תושבים בצפון הונגריה כששים ק"מ מזרחה מבודפשט. בשל מות שני הוריו הוא גדל כיתום משנת 1873 בעיר דְיוֹנדְיוֹש, בת שלושים אלף התושבים, בה חיו אז כ-1000 יהודים. שם התחיל בחניכות לרוקחות בשנת 1890. בשנת 1895 סיים את לימודי הרוקחות שלו בהצטיינות באוניברסיטת בודפשט. שנתיים לאחר מכן נסע לחו"ל ולמד את שיטות ייצור התרופות בכמה בתי מרקחת אירופאים. בשנת 1901 רכש בית מרקחת בבודפשט. שם ייצר תרופות טבעיות לטיפול. בשנת 1907 הוא בנה את חברת התרופות הראשונה בהונגריה שנשאה את שמו וקיימת עד היום ועמד בראשה כמנכ"ל (ריכטר גדעון (מפעל תרופות)). ההצלחה הגדולה העיקרית של המפעל הייתה תרופת הקַלְמוֹפִּירִין, שהוגשה בפטנט ב-1912. טבלית החיטוי שלו הִיפֶּרוֹל זכתה להצלחה ולהכרה במלחמת העולם הראשונה. עם פרוץ המלחמה היו לו 24 פטנטים על תרופות. בתחילת מלחמת העולם השנייה כבר הייתה למפעל רשת עולמית, משרדי ייצוג ועשר חברות בנות בחמש יבשות. בבעלות החברה היו מחסנים ב-34 מדינות.

## מותו
בשנת 1942 הורחק מתפקידו כמנכ"ל המפעל (עקב החוק היהודי השני והחוק היהודי השלישי) ואז נאסר עליו להיכנס למפעל. משנת 1942 ואילך הוא שלט בחברה באופן לא חוקי מביתו באמצעות צוותו הנאמן. בסתיו 1944 פעילות המפעל כבר הייתה כמעט משותקת, הוא יכול היה לצאת לשווייץ, אך לא רצה לעזוב את החברה שלו. הוא ואשתו הסתתרו באמצעות ניירותיו של ראול ולנברג ביחד עם יותר מאלף יהודים אחרים. בדצמבר נרצח גדעון ריכטר על ידי אנשי מפלגת צלב החץ. הוא ואחרים נורו ונזרקו לדנובה. לאחר מלחמת העולם נקראו מפעלי ריכטר שנבנו מחדש בשם Kőbányai Pharmaceuticals. בשנת 1972, במלאת 100 שנה להולדתו של גדעון ריכטר, הונפקה מדליית זיכרון על שמו, ובית המרקחת המקורי שלו סומן בלוח זיכרון.

## קריאה נוספת
* לקסיקון המדענים ההונגרי Pillich Lajos: Richter Gedeon. In: *Magyar tudóslexikon* *A-tól Zs-ig.* Főszerk. Nagy Ferenc. Budapest: Better; MTESZ; OMIKK. 1997. 679-680. o. 
* מכירים אותם? הונגרים יהודי שם ממוצא יהודי. Reményi Gyenes István: *Ismerjük őket? Zsidó származású nevezetes magyarok*, Ex Libris Kiadó, Budapest, 2000, 

## קישורים חיצוניים

* סרט על חייו של גדעון ריכטר (בהונגרית, כתוביות באנגלית)

## הערות שוליים

קטגוריה:רוקחים יהודים הונגרים
קטגוריה:אנשי עסקים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:תעשיינים יהודים הונגרים
קטגוריה:יהודים בשואה: הונגריה
קטגוריה:רוקחים שנספו בשואה
קטגוריה:תעשיינים שנספו בשואה
קטגוריה:אנשי עסקים שנספו בשואה
קטגוריה:הונגרים שנולדו ב-1872
קטגוריה:הונגרים שנפטרו ב-1944
עופר מרין

**עופר מרין** (נולד בשנת 1961) הוא כירורג לב-חזה, פרופסור לרפואה ומרצה לכירורגית לב בבית הספר לרפואה באוניברסיטה העברית בירושלים. ניהל את מערך הטראומה של המרכז הרפואי שערי צדק (2007–2019), והחל מ-6 במרץ 2019 מכהן כמנכ"ל המרכז הרפואי שערי צדק.

## ביוגרפיה
מרין נולד בירושלים לרחל ולפרופ' שאול מרין, בוגר התיכון ליד האוניברסיטה במחזור מ' בשנת 1978. שירת כרופא צבאי. הוא סיים את לימודי הרפואה בבית הספר לרפואה באוניברסיטה העברית בירושלים.

משנת 1992 התמחה בניתוחי לב-חזה במרכז הרפואי שערי צדק. בהמשך השתלם בניתוחי לב בטורונטו, קנדה, וכן התמחה בטראומה ובהערכות לשעת חירום. הוא מוסמך למנהל רפואי מהאוניברסיטה העברית.

בין השנים 2007–2019 ניהל את מערך הטראומה של "שערי צדק", בנוסף לעבודתו בכירורגיית לב-חזה. תחת ידו עברו מאות פצועים מהטרור פלסטיני בשנים האחרונות באזור ירושלים.

כיהן סמנכ"ל רפואה של בית החולים. בשנת 2015 עמד בראש צוות איכות ובטיחות המטופל (אקרדיטציה) בבית החולים שערי צדק שהוביל לקבלת תו התקן בינלאומי לבית החולים, והקים את פורום החירום לבקרת איכות ולמידה.

מרין מתנדב בארגון הבריאות העולמי, ומשמש כמנטור מטעמם לבתי חולים שדה ברחבי העולם. בין היתר הוא משמש כחבר בצוות בינלאומי מצומצם האחראי לכתיבת הקווים המנחים של צוותי חירום רפואיים באזורי אסון, וחבר פעיל באיגוד הישראלי לטראומה ובוועדות טראומה בינלאומיות.

### בצה"ל
החל משנת 2005 משרת מרין במילואים, כמפקד בית חולים שדה של צה"ל. בתפקידו שימש כמנהל הרפואי של בית החולים הצבאי באזורים מוכי אסונות טבע שאירעו ברחבי העולם – בשנת 2010 בהאיטי לאחר רעידת האדמה, בשנת 2011 ביפן לאחר הצונאמי, ב-2013 בפיליפינים לאחר הטייפון וברעידת האדמה בנפאל בשנת 2015. הגיע לדרגת אלוף-משנה.

## ממחקריו
ב-2015 פרסם פרק בספר "האבולוציה של משימות הומניטריות כירורגיות", העוסק בהתמודדות עם סוגיות אתיות ברפואת חירום.

ב-2019 פורסם מאמרו של מרין בכתב העת לרפואת חירום על לקחי אינתיפאדת הסכינים שהחלה ב-2016.

## חיים אישיים
מרין נשוי לאורה ואב לארבעה, תושב מבשרת ציון.

## קישורים חיצוניים

* 
* מ"שערי צדק" נהפוך "קריית צדק": ריאיון עם מנכ"ל חדש (קול חי, בנצי לייזרוביץ, 25 ביולי 2019)
* 
* 
* ממחקריו של מרין באתר PubMed
* 
* 

## הערות שוליים

קטגוריה:בוגרי התיכון ליד האוניברסיטה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:מומחים ישראלים לרפואה דחופה
קטגוריה:מנהלי המרכז הרפואי שערי צדק
קטגוריה:מנתחי לב-חזה ישראלים
קטגוריה:סגל האוניברסיטה העברית בירושלים: רפואה
קטגוריה:סגל המרכז הרפואי שערי צדק
קטגוריה:רופאים צבאיים ישראלים
קטגוריה:אלופי-משנה בצה"ל
קטגוריה:ישראלים שנולדו ב-1961
רוזה סלזאר

**רוזה ביאנקה סלזאר** (באנגלית: **Rosa Bianca Salazar**; נולדה ב-16 ביולי 1985) היא שחקנית אמריקאית-קנדית, המוכרת מתפקידים כמו מריה בסדרת האנתולוגיה של FX "אימה אמריקאית: בית הרצח" (2011) ובתור זואי בסדרה "הורים במשרה מלאה" (אנ') (2011–2012).

את פריצת הדרך שלה עשתה בתור הדמות הראשית בסרט "אליטה: מלאך קרב" (2019) וידועה גם בשל כיכובה במיני-סדרה "טעם דובדבן חדש לגמרי"  (2021).

## ביוגרפיה
רוזה סלאזר נולדה ב-16 ביולי 1985 בקולומביה הבריטית, קנדה והיא גדלה בוושינגטון די. סי. ובעיר גרינבלט (אנ') במרילנד. אביה של סלזאר הוא פרואני ואמה היא צרפתייה-קנדית.

היא למדה בחטיבת הביניים גרינבלט ובתיכון אלינור רוזוולט (אנ') שבגרינבלט והשתתפה במגמת התיאטרון של התיכון. בהמשך, היא למדה בקולג' הקהילתי ע"ש הנסיך ג'ורג' (אנ'), שם למדה דרמה, ולאחר מכן המשיכה בלימודי דרמה בקבוצת האימפרוביזציה Upright Citizens Brigade, שם התאמנה בשיטות משחק, אימפרוביזציה ותיאטרון.

בשנת 2009 היא עברה ללוס אנג'לס.

## קריירה
בשנת 2011 שיחקה בארבעה פרקים של סדרת הטלוויזיה המצליחה "אימה אמריקאית: בית הרצח", וב-13 פרקים בתפקיד משני בסדרת הטלוויזיה "הורים במשרה מלאה".

בשנת 2015 שיחקה בסרט המצליח "ינשופי לילה". באותה שנה שיחקה בתפקידים משניים בסרטים "מורדים" ו"הרץ במבוך: מבחני הכווייה". בשנת 2018 שיחקה בסרט ההמשך "הרץ במבוך: תרופת המוות".

בשנת 2016 התארחה בעונה השנייה של הסדרה הקומית "כשגבר פוגש אישה", בכיכובם של ג'יי בארושל ואריק אנדרה.

בשנת 2017 שיחקה בתפקיד ראשי בסרט "CHiPs". באותה שנה דיבבה בשלושה פרקים של סדרת הטלוויזיה "פה גדול".

בשנת 2018 שיחקה בסרטים "קופסת הציפורים" ו"הגננת"  של נטפליקס.

בשנת 2019 שיחקה בתפקיד הראשי בסרט "אליטה: מלאך קרב" של הבמאי רוברט רודריגז והמפיק ג'יימס קמרון. באותה שנה שיחקה את הדמות הראשית בסדרת האנימציה "בלתי גמור" של פריים וידאו.

בשנת 2021 שיחקה בתפקיד הראשי במיני-סדרה "טעם דובדבן חדש לגמרי"  מבית נטפליקס.

בשנת 2022 כיכבה סלאזר בתפקיד ראשי בסדרה מסוג מותחן קומי "*Wedding Season*" בשירות הסטרימינג של Star; חברה בת של דיסני+.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:מדבבות אמריקאיות
קטגוריה:מהגרות מקנדה לארצות הברית
קטגוריה:אמריקאיות ממוצא צרפתי
קטגוריה:אמריקאים ממוצא פרואני
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
אח שלי הגדול

**אח שלי הגדול** הוא סרט טלוויזיה מסוג דרמה ישראלית לילדים המשודר בערוץ הילדים, שנוצר לכבוד יום הזיכרון לחללי מערכות ישראל בשנת 2002.

הסרט השפיע רבות על הקהל הצעיר שצפה בו, וזכה לתשבחות על התייחסותו הבוגרת לשכול. הסרט משודר בערוץ הילדים בכל שנה מאז יציאתו, וזמין לצפייה גם באתר יוטיוב.

## עלילה
אסף, נער ציני שמתוסכל מנפילת אחיו הגדול אורי בלבנון, מסרב להצטרף למשפחתו לטקס יום הזיכרון ונשאר לבדו בבית. מתוך געגועיו, הוא מנהל שיחות דמיוניות עם דמותו של אורי ומנסה להשיג מהן נחמה. בסוף הסרט, לאחר שהוא אינו מצליח לבצע סנפלינג כפי שהבטיח לו אחיו, מפנים אסף את מות אחיו ונפרד ממנו בפעם האחרונה.

## ליהוק
בשנת 2001 שיחקו עופר סקר וטל מוסרי בהצגה "מכתב לנועה" בתיאטרון בית ליסין, בה גילם מוסרי חייל וסקר את אחיו. בעקבות השתתפותם בהצגה, לוהקו השניים לתפקידים בסרט.

## שחקנים
*עופר סקר - אסף
*טל מוסרי - אורי
*שמעון כהן - אבא
*יעל פרל בקר - אמא
*מרים בנאי - מיכל
*נטע וינר - חבר של אסף

## קישורים חיצוניים

* 

## הערות שוליים

קטגוריה:ערוץ הילדים
קטגוריה:ערוץ הילדים: סרטים
קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטי 2002
קטגוריה:סרטים ישראליים משנת 2002
נואל אוט

**נואל אוט** (בצרפתית: **Noël Ott**; נולד ב-15 בינואר 1994) הוא כדורגלן חופים שווייצרי המשחק בעמדת החלוץ בנבחרת שווייץ בכדורגל חופים.

## קריירה

אוט נולד בסאטל, שווייץ וגדל בוטינגן. הוא נחשף לענף הודות לחבר של אימו וכבר בגיל תשע הוא החל להתאמן במחנות כדורגל חופים של שווייץ. אוט חלם להיות כדורגלן מקצועי ובגיל 12 הוא הצטרף לאימוני קבוצת גראסהופרס ציריך, שבמדיה נשאר לחמש שנים. לאחר מכן, הוא הפך לחלק מהקבוצה עד גיל 18, אך חלומותיו להתקדם בקריירת הכדורגל נגוזו והוא החליט להתמקד בענף כדורגל החופים.

בשנת 2011, הוא נבחר לטירון המצטיין של הליגה השווייצרית בכדורגל חופים. בשנה לאחר מכן הוא נבחר לשחקן המצטיין ובשנת 2013 למלך השערים. בנובמבר 2012, הוא זומן לסגל נבחרת שווייץ בכדורגל חופים, שאותה אימן באותה התקופה, המאמן אנג'לו שירינזי, כשערך את הופעת הבכורה שלו במסגרת הגביע הביניבשתי.

בשנת 2014, אוט זכה בתואר הכוכב העולה במהלך טקס הענקת הפרסים של ארגון כדורגל החופים העולמי (BSWW). אוט זכה שוב בפרס מטעם הארגון שלוש שנים מאוחר יותר, כשנבחר לאחד משחקני נבחרת החלומות העולמית.

בשנת 2019, אוט זכה עם גראסהופרס ציריך באליפות שווייץ לאחר שניצחו 4–8 בגמר את צ'ארג'רס בזלנד.

בנוסף לכך, אוט שיחק בקבוצות הוואנה שוטס, גראסהופרס וצ'ארג'רס בזלנד (שווייץ), ארתור מיוזיק (אוקראינה), לוקומוטיב מוסקבה וצסק"א מוסקבה (רוסיה), ספורטינג ליסבון (פורטוגל), קטניה (איטליה), בני "פלפלה" כפר קאסם (ישראל) ובוקה גדנסק (פולין), הן במסגרת הליגות והן במסגרת תחרויות בינלאומיות.

## סטטיסטיקות

;לאומיים

## תארים
### קבוצתיים
;קטניה
* הגביע האיטלקי (1): 2018, 2019

;בוקה גדנסק
* אליפות פולין
** סגנות (1): 2019

;גראסהופרס
* אליפות שווייץ (1): 2019

;לבאנטה
* אליפות ספרד (1): 2022
* הסופר קאפ הספרדי (1): 2022

;בני "פלפלה" כפר קאסם
* גביע אירופה לאלופות (1): 2023

### לאומיים
* אליפות אירופה בכדורגל חופים
** מקום רביעי (1): 2014
* גביע אירופה בכדורגל חופים
** סגנות (1): 2014
* המשחקים האירופיים
** **אליפות (1)**: 2023
** מקום שלישי (1): 2019

### אישיים
* גביע העולם בכדורגל חופים
** נעל הארד (1): 2015
* אליפות אירופה בכדורגל חופים
** השחקן המצטיין (1): 2014
* גביע אירופה בכדורגל חופים
** מלך השערים (1): 2014
* אליפות שווייץ
** השחקן המצטיין (1): 2012
** מלך השערים (1): 2013
** הטירון המצטיין (1): 2011
* כוכבי כדורגל החופים
** הכוכב העולה של BSWW (1): 2014
** נבחרת החלומות העולמית (1): 2017

## קישורים חיצוניים

* הפרופיל של אוט באתר הרשמי של Beach Soccer Worldwide
* הפרופיל של אוט באתר Beach Soccer Russia 

## הערות שוליים

קטגוריה:כדורגלני חופים שווייצרים
קטגוריה:שווייצרים שנולדו ב-1994
ברונו ראסין

**ברונו ראסין** (בצרפתית: **Bruno Racine**; נולד ב-17 בדצמבר 1951) הוא סופר צרפתי.

## ביוגרפיה
ראסין נולד בפריז ולמד בתיכון לואי הגדול. ב-1971 סיים ללמוד באקול נורמל סופרייר ולמד גם מספר קורסים במכון למדע המדינה פריז.

משנת 1983 ועד לשנת 1986 עבד במחלקה לנושאים אסטרטגיים במשרד החוץ הצרפתי, לאחר מכן הצטרף לקבינט של ראש הממשלה ז'אק שיראק.

ב-1988 התמנה כאחראי על התרבות בעיריית פריז, הוא החזיק בתפקיד זה עד לשנת 1993. מ-1997 ועד לשנת 2002 ניהל את אקדמיית צרפת ברומא. מ-2002 ועד לשנת 2007 היה הנשיא של מרכז ז'ורז' פומפידו.

ב-2007 התמנה למנהל הספרייה הלאומית של צרפת, במהלך כהונתו בתפקיד ערכה הספרייה מיזם של סריקת ספרים המקביל לגוגל ספרים על מנת שלא יהיה לציבור הרחב תלות בגוגל.

ב-2008 עוטר בלגיון הכבוד.

ב-1981 נישא לביאטריס.

## יצירותיו
* Le Gouverneur de Morée, 1982, Prix du Premier Roman  (1982)
* Terre de promission (1986)
* Au péril de la mer, 1991, Prix des Deux Magots  (1992)
* La Séparation des biens, Prix La Bruyère from the Académie française  (1999)
* L'Art de vivre à Rome (collaboration), Grand prix du livre des arts from the Société des gens de lettres  (2000)
* L'Art de vivre en Toscane  (2000)
* Le tombeau de la Chrétienne  (2002)
* Le côté d'Odessa  (2007)
* Google et le nouveau monde  (2010)
* Adieu à l'Italie  (2012)

## פרסים והוקרות
* קצין בלגיון הכבוד (21 במרץ 2008)
* פרס לה דה מאגו (1991)
* פרס לה ברייר (1999)
* פרס הרומן הראשון (1982)
* מפקד מסדר האמנויות והספרות (13 בספטמבר 2016)
* דוקטור לשם כבוד מאוניברסיטת לאוול (2012)

## קישורים חיצוניים

* פרופיל  באתר republique-des-lettres.fr 

## הערות שוליים

קטגוריה:סופרים צרפתים
קטגוריה:מנהלי הספרייה הלאומית של צרפת
קטגוריה:מקבלי תואר דוקטור לשם כבוד מאוניברסיטת לאוול
קטגוריה:צרפתים שנולדו ב-1951
יחסי הממלכה המאוחדת – ירדן

[250px|ממוזער|[ראש ממשלת בריטניה בוריס ג'ונסון (מימין) נפגש עם עבדאללה השני, מלך ירדן, בדאונינג 10 בלונדון, 2019]]
**היחסים האנגלו-ירדניים** מתייחסים ליחסים בין ממלכת ירדן ההאשמית לבין הממלכה המאוחדת של בריטניה הגדולה וצפון אירלנד. שתי המדינות חולקות קשר הדוק יחסית שהחל בעת שההאשמים קיבלו עזרה בריטית להפיל את השלטון העות'מאני במדינה במלחמת העולם הראשונה, אך לעיתים היחסים גם סבלו ממתחים. עם זאת, שתי המדינות הצליחו להבטיח מערכת יחסים חזקה. לירדן יש שגרירות בלונדון ולבריטניה יש שגרירות בעמאן.

## היסטוריה
במהלך מלחמת העולם הראשונה ביקשו ההאשמים עזרה ותמיכה מהאימפריה הבריטית דרך מטה המשרד לענייני המזרח התיכון בקהיר כדי להילחם נגד העות'מאנים, שהתממשה לאחר 1916. המרד הערבי הפתאומי בהנהגת המשפחה ההאשמית, אף שלא היה מסוגל להבטיח תמיכה מוחלטת משבטים ערביים אחרים, מילא תפקיד אינסטרומנטלי בקריסת השלטון העות'מאני שם. עם זאת, המטרה העיקרית של המרד ההאשמי, אחדות ועצמאות מוחלטת למדינה ערבית שהשתרעה מעיראק וסוריה המודרנית ועד תימן למעט עדן, לא כובדה על ידי לונדון ובעלת בריתה צרפת. בסופו של דבר, כהתנצלות על הכישלון, בריטניה העמידה את השריף עבדאללה כשליט אמירות עבר הירדן בתקווה ליישר את ההדורים.

עד שנת 1956 לא הייתה לאמירות, אף על פי שהיא נשלטה על ידי ההאשמים, ממשל עצמאי מלא. ממשלת בריטניה הפעילה עדיין את השפעתה ברחבי האמירויות. ג'ון באגוט גלאב, המכונה גלאב פאשה, היה השליט דה-פקטו האחראי על המדינה, והניח את היסוד של הלגיון הערבי, שהפכו מאוחר יותר לכוחות המזוינים הירדניים. באותו הזמן, גלאב פאשה מילא תפקיד שנוי במחלוקת, שנמצא עדיין בוויכוח בתולדות הממלכה הירדנית המודרנית.

במלחמת העצמאות הישראלית ב-1948, בריטניה העדיפה בסתר פלישה ירדנית מוחלטת לגדה המערבית, בתקווה למנוע הקמה אפשרית של מדינה פלסטינית בהנהגת אמין אל-חוסייני, והצליחה בהשגת מטרתה, ובכך הבטיחה את ההשפעה הבריטית בתוך עבר הירדן אף על פי שתפקידם יצר תוצאה לא רצויה בעתיד המזרח התיכון. מאוחר יותר בריטניה המשיכה לתמוך בירדן במהלך ספטמבר השחור נגד אש"ף, אף על פי שתמיכתה הוטלה בספק לאחר התייחסותה בחוסר אמון לעתידו של המלך חוסיין. בריטניה גם תמכה בסתר בהיתר למטוסים ישראליים לטוס בירדן כאשר סוריה שלחה כוחות לפלוש למדינה, ואילצה את הסורים לסגת.

המלך חוסיין עצמו נישא לאנטואנט גרדינר, אישה בריטית שילדה מאוחר יותר את עבדאללה השני, מלך ירדן, ובעקבות כך, עבדאללה השני נחשב ממוצא בריטי דרך אמו.

## יחסים מודרניים
הודות לקרבה חזקה זו ולנישואים המאוחרים בין חוסיין למונא, ירדן ובריטניה שומרות על קשר חזק. ראש הממשלה הבריטית תרזה מיי ראתה את ירדן כבעלת ברית ראויה לציון, ונענתה באמון הדדי מצד ראש הממשלה הירדני. שתי המדינות גם התכוונו להרחיב את קשריהן הדו-צדדיים.

שתי המדינות גם היו מעורבות בקנה מידה קטן בשיחות השלום בין ישראל לרשות הפלסטינית כמשא ומתן, ודחקו בשיחות שלום בין הצדדים.

לדברי המלך עבדאללה השני, מערכת היחסים כבר הגיעה לנקודת שיא ובשלה להפוך לשותפות אמיתית.

## ראו גם
* חוזה לונדון (1946)

## קישורים חיצוניים

## הערות שוליים

*
יחסי הוותיקן–ירדן

**יחסי הכס הקדוש–ירדן** הם יחסי החוץ בין הכס הקדוש לירדן. שתי המדינות כוננו יחסים דיפלומטיים בשנת 1994. לכס הקדוש יש נציגות דיפלומטית בעמאן. לירדן יש שגרירות ברומא.

הכס הקדוש מקיים יחסים טובים יחסית עם ירדן. שמה של המדינה מגיע מנהר הירדן, שהוא משמעותי לנוצרים מכיוון שזה היה המקום בו הוטבל ישו על ידי יוחנן המטביל.

לאנשי דת נוצרים שונים בעולם הערבי יש רקע ירדני, כמו מארון להאם בתוניסיה ופואד טוואל בישראל.

## ביקורי האפיפיור
האפיפיורים פאולוס השישי, יוחנן פאולוס השני ובנדיקטוס השישה עשר ביקרו בירדן.

בשנת 2009 ערך האפיפיור בנדיקטוס השישה עשר ביקור בירדן שם "עודד את כל הירדנים, אם נוצרים או מוסלמים, לבנות קשרים על יסודות איתנים של סובלנות דתית המאפשרים לבני קהילות שונות לחיות יחד בשלום ובכבוד הדדי. . . . אני רוצה שתדעו שאני מחזיק בלבי את בני הממלכה ההאשמית ואת כל מי שחי באזור זה."

## הערות שוליים

קטגוריה:ערכים ללא קטגוריות פיזיות - יחסי חוץ
שבע דקות בגן עדן

**שבע דקות בגן עדן** (באנגלית: **Seven minutes in heaven**) הוא משחק חברה שמשוחק במסיבות. אזכורו הראשון של המשחק היה ב-1953.

## המשחק
שני אנשים נבחרים באקראי, באמצעות סיבוב בקבוק , שליפת פתקים מכובע או הצבעה. שני המשתתפים שנבחרו נכנסים לחדר חשוך, שבו הם יכולים לעשות כל דבר במשך שבע דקות. בדרך כלל המשתתפים מתנשקים, מקיימים יחסי מין או מתמזמזים, אבל הם יכולים להחליט לשוחח, או פשוט לא לעשות כלום ולחכות שהזמן יפוג.

## ראו גם

* אמת או חובה
* נשיקה-סטירה

## קישורים חיצוניים
*  באתר "מחשבה"

## הערות שוליים

קטגוריה:משחקי חברה
נקודת סלאב

**נקודת סלאב** (באנגלית: **Slav Point**; בבולגרית: **нос Слав**) היא לשון יבשה מכוסה קרח בצידה הצפוני של הכניסה למפרץ זימן, בחוף אוסקר השני בצדו המזרחי של חצי האי צ'רצ'יל בארץ גרהאם שבאנטארקטיקה.

הלשון ממוקמת 28.9 קילומטרים מצפון לכף אלכסנדר, 33.2 קילומטרים מנונאטאקי גוליבר ו-33.7 קילומטרים ממערב לראש וייר בחצי האי ג'ייסון.

## היסטוריה
### גילוי
לשון היבשה מופתה לראשונה על ידי סוקרים בריטיים בשנת 1974.

### מקור השם
לשון היבשה נקראת על שמו של השליט הבולגרי דספוט אלכסיוס סלאב (ששלט במאה ה-12 וה-13).

## לקריאה נוספת
* הגאזט האנטארקטי הבולגרי 

## קישורים חיצוניים
* נקודת סלאב באתר הגאזט האנטארקטי המשווה SCAR של ממשלת אוסטרליה
* תצלום לוויין של האזור

## הערות שוליים

קטגוריה:בולגריה באנטארקטיקה
סלאב
סלאב
פיגוע חדירה

**פיגוע חדירה** הוא פיגוע טרור שביצועו כולל חדירה ליישוב או למתחם מגודר או מבוצר, כגון מוצב או בסיס צבאי. לאחר החדירה, הפיגוע עצמו יהיה באחת מדרכי הפיגוע המקובלות: פיגוע ירי (ירי מנשק קל, יידוי רימוני רסס ולעיתים אף ירי של רקטות כתף), פיגוע התאבדות, פיגוע דקירה או פיגוע משולב.

פיגועי חדירה נפוצים בעיקר באזורי הספר, קרוב לגבולות, בהם יש מחסום הפרדה על קו הגבול, והיישובים שבקרבתו מוקפים גדר להגנתם. בישראל אירעו פיגועי חדירה רבים בהתנחלויות ביהודה ושומרון וברצועת עזה, על ידי מחבלים פלסטינים תושבי יישובים סמוכים.

## התגוננות מחדירה לישראל מרצועת עזה
גדר המערכת סביב רצועת עזה היא מכשול מעבר בין רצועת עזה לישראל שנבנה לראשונה על ידי ישראל בשנת 1994 ומהווה את גבולה של מדינת ישראל עם רצועת עזה. בנוסף למכשול בין ישראל לעזה, בשנת 2005 נסתיימה בניית תוספת למכשול זה במטרה להפריד בין רצועת עזה למצרים. מחבלים פלסטינים תוקפים את הגדר והכוחות המתחזקים אותה באופן קבוע. ההתקפות נעשות בירי מנשק קל, ירי רקטות נ"ט והטמנת מטעני חבלה ליד הגדר. עשרות מחבלים נהרגו על ידי כוחות צה"ל כאשר ניסו לחצות את הגדר, לחבל בה או להניח מטענים סמוך לה. במהלך כל התחממות בגזרה מחבלים פלסטינים מנסים כל הזמן לחדור אל תוך היישובים היהודים על מנת לבצע פיגועים ולפגוע בתושבי מדינת ישראל.

במהלך טבח שבעה באוקטובר חדרו לישראל כ-3,000 מחבלים מרצועת עזה ופרצו והרסו את הגדר עם מטעני נפץ וחבלה וטבחו ביישובי מערב הנגב כגון הטבח בפסטיבל נובה, הטבח בבארי, הטבח בניר עוז, הטבח בכפר עזה, הטבח בנחל עוז, קרב שדרות, ואף הגיעו לעיר אופקים וניהלו שם קרב אופקים.

## ראו גם
* פיגועי חדירה ליישוב

## קישורים חיצוניים
* 

קטגוריה:פיגועי טרור לפי שיטה
הביסקסואלית

**הביסקסואלית** (באנגלית: **The Bisexual**) היא סדרת דרמה קומית שיצרו דזירה אח'וואן ורואן ריילי, ובכיכובם של אח'וואן, מקסין פיק ובריאן גליסון. הסדרה היא הפקה משותפת של ערוץ 4 הבריטי ושל חברת הולו האמריקאית. שידור הבכורה של הסדרה היה ב-10 באוקטובר 2018 בממלכה המאוחדת, וב-16 בנובמבר 2018 בארצות הברית.

## תקציר עלילה
ליילה היא אישה צעירה שלוקחת הפסקה ממערכת היחסים שלה עם סיידי, בת הזוג שלה יותר מעשר שנים. היא מתחילה לחקור את הביסקסואליות שלה, ומתמודדת עם התגובות של חבריה.

## צוות השחקנים
* דזירה אח'וואן – לילה
* מקסין פיק – סיידי
* בריאן גליסון – גייב
* אווה בירת'יסטל – לורה
* ג'ון דגליש – ג'ון-כריס

## ביקורת
הת'ר הוגן ממגזין Autostraddle כינתה את התוכנית "מבריקה", והוסיפה "הדמויות של אח'וואן לא תמיד עושות או אומרות את הדבר הנכון, אבל הכתיבה שלה משופעת בחמלה". קלאריסה לאפרי מהאינדפנדנט נתנה לסדרה ארבעה כוכבים מתוך חמישה, וציינה שהתוכנית היא "מה שקומדיה בריטית צריכה כדי לפרוץ את הסטריאוטיפים ולהתקדם". לוסי מנגן מהגרדיאן נתנה לתוכנית רק שני כוכבים מתוך חמישה ותיארה אותה כ"לא מצחיקה ולא דרמטית".

## קישורים חיצוניים
* 

* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:תוכניות להט"ב בריטיות
קטגוריה:הולו: תוכן מקור